CELEX: 32016D1049
Language: hu
Date: 2016-06-27 00:00:00
Title: A Bizottság (EU) 2016/1049 végrehajtási határozata (2016. június 27.) a Newcastle-betegség leküzdését célzó biztonsági intézkedések vonatkozásában 2013-ban Cipruson felmerült kiadásokhoz történő uniós pénzügyi hozzájárulás megállapításáról (az értesítés a C(2016) 3857. számú dokumentummal történt)

29.6.2016   
            
            
               HU
            
            
               Az Európai Unió Hivatalos Lapja
            
            
               L 170/69
            
         A BIZOTTSÁG (EU) 2016/1049 VÉGREHAJTÁSI HATÁROZATA
   (2016. június 27.)
   a Newcastle-betegség leküzdését célzó biztonsági intézkedések vonatkozásában 2013-ban Cipruson felmerült kiadásokhoz történő uniós pénzügyi hozzájárulás megállapításáról
   
      
         (az értesítés a C(2016) 3857. számú dokumentummal történt)
      
   
   (Csak a görög nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (1) és különösen annak 36. cikke (4) bekezdésére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25–i 966/2012/EU, Euratom európai parlamenti és tanácsi rendeletre (2) és különösen annak 84. cikke (2) bekezdésére, 121. cikke (1) bekezdésére és 133. cikke (2) bekezdésére,
   mivel:
   
               (1)
            
            
               A 349/2005/EK bizottsági rendelet (3) megállapítja az uniós pénzügyi hozzájárulás folyósításának szabályait bizonyos állatbetegségek, köztük a Newcastle-betegség felszámolására irányuló biztonsági intézkedések esetében. A rendelet 7. cikke meghatározza az uniós pénzügyi hozzájárulást kérvényező tagállam által benyújtandó igazoló okmányokat és azok benyújtási határidejét.
            
         
               (2)
            
            
               A 2013/724/EU bizottsági végrehajtási határozat (4) rendelkezik a Ciprus által a 2009/470/EK tanácsi határozat (5) értelmében hozott, a Newcastle-betegség leküzdését célzó biztonsági intézkedések miatt 2013-ban felmerült költségekhez az említett tagállamnak nyújtandó uniós pénzügyi hozzájárulásról. Ennek megfelelően az uniós pénzügyi hozzájárulás részeként az említett tagállam részére a 2013-ban felmerült költségek fedezéséhez 250 000 EUR-t kitevő első részlet kifizetésére került sor. A 2013/724/EU végrehajtási határozat előírja továbbá, hogy az uniós pénzügyi hozzájárulás összegét egy következő határozatban kell megállapítani, amelyet az abban említett eljárásnak megfelelően kell elfogadni.
            
         
               (3)
            
            
               A 652/2014/EU rendelet rendelkezik az említett körülmények fennállása esetén a tagállamok számára történő kifizetésekről. E tekintetben előírja a pénzügyi hozzájárulást meghatározó végrehajtási aktusok elfogadását. Az említett rendelet hatályon kívül helyezte továbbá a 2009/470/EK határozatot, és az említett határozatra történő hivatkozásokat a 652/2014/EU rendeletre történő hivatkozásként kell értelmezni.
            
         
               (4)
            
            
               A 2013/724/EU végrehajtási határozat révén teljesültek a 966/2012/EU, Euratom rendelet követelményei, különösen a rendelet 84. cikkében szereplő rendelkezések.
            
         
               (5)
            
            
               2014. február 13-án Ciprus hivatalos visszatérítési kérelmet nyújtott be a Bizottsághoz, amelyhez pénzügyi jelentést, igazoló okmányokat és járványügyi jelentést csatolt minden olyan gazdaságról, ahol az állatokat levágták és megsemmisítették. A visszatérítési kérelem 355 361,23 EUR összegre vonatkozik.
            
         
               (6)
            
            
               Az illetékes ellenőrzési szolgálat által végzett helyszíni előzetes ellenőrzés eredménye alapján 81 156,54 EUR összegű kiadás nem jogosult uniós pénzügyi hozzájárulásra. Az uniós pénzügyi hozzájárulást ezért 274 204,69 EUR összegben kell rögzíteni. Ezért a már kifizetett első részleten felül további 24 204,69 EUR végső kiegészítő részletet kell folyósítani.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   (1)   A Newcastle-betegség leküzdését célzó biztonsági intézkedések vonatkozásában 2013-ben Cipruson felmerült kiadásokhoz történő uniós pénzügyi hozzájárulás összege 274 204,69 EUR.
   (2)   Az uniós pénzügyi hozzájárulás Ciprus számára fizetendő, fennmaradó részlete 24 204,69 EUR.
   2. cikk
   Ennek a határozatnak a Ciprusi Köztársaság a címzettje.
   
      Kelt Brüsszelben, 2016. június 27-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 189., 2014.6.27., 1. o.
   
   
      (2)  HL L 298., 2012.10.26., 1. o.
   
   
      (3)  A Bizottság 2005. február 28-i 349/2005/EK rendelete a 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról (HL L 55., 2005.3.1., 12. o.).
   
      (4)  A Bizottság 2013. december 5-én 2013/724/EU végrehajtási határozata a 2013-as ciprusi Newcastle-betegség leküzdését célzó biztonsági intézkedésekhez történő közösségi pénzügyi hozzájárulásról (HL L 328., 2013.12.7., 121. o.).
   
      (5)  A Tanács 2009. május 25-i 2009/470/EK határozata az állat-egészségügyi kiadásokról (HL L 155., 2009.6.18., 30. o.).